CELEX: 32012D0705(01)
Language: fi
Date: 2012-07-04 00:00:00
Title: Komission täytäntöönpanopäätös, annettu 4 päivänä heinäkuuta 2012 , vuodelle 2012 myönnettävästä rahoituksesta Euroopan unionin toiminnalle eläinlääkintäalalla siltä osin kuin on kyse tiedotuspolitiikasta, kansainvälisten organisaatioiden tuesta, asetuksen (EY) N:o 882/2004 soveltamisen varmistamiseksi tarvittavista useista toimenpiteistä ja koordinoitua eurooppalaista eläinsuojeluverkostoa koskevasta pilottihankkeesta

5.7.2012   
            
            
               FI
            
            
               Euroopan unionin virallinen lehti
            
            
               C 197/8
            
         KOMISSION TÄYTÄNTÖÖNPANOPÄÄTÖS,
   annettu 4 päivänä heinäkuuta 2012,
   vuodelle 2012 myönnettävästä rahoituksesta Euroopan unionin toiminnalle eläinlääkintäalalla siltä osin kuin on kyse tiedotuspolitiikasta, kansainvälisten organisaatioiden tuesta, asetuksen (EY) N:o 882/2004 soveltamisen varmistamiseksi tarvittavista useista toimenpiteistä ja koordinoitua eurooppalaista eläinsuojeluverkostoa koskevasta pilottihankkeesta
   2012/C 197/04
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (1), jäljempänä ’varainhoitoasetus’, ja erityisesti sen 49 artiklan 6 kohdan a alakohdan ja 75 artiklan,
   ottaa huomioon tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY (2) ja erityisesti sen 20, 23 ja 27 artiklan,
   ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (3) ja erityisesti sen 66 artiklan 1 kohdan c alakohdan,
   sekä katsoo seuraavaa:
   
               (1)
            
            
               Varainhoitoasetuksen 75 artiklassa ja soveltamissääntöjen 90 artiklan 1 kohdassa säädetään, että ennen kuin Euroopan unionin talousarviosta sitoudutaan menoihin, on tehtävä rahoituspäätös, jossa määritetään rahoitettavia menoja aiheuttavan toiminnan keskeiset osat ja jonka tekee toimielin tai sen valtuuttamat viranomaiset.
            
         
               (2)
            
            
               Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetussa komission asetuksessa (EY, Euratom) N:o 2342/2002 (4), jäljempänä ’soveltamissäännöt’, ilmoitetaan, miten tarkkaan kehys on rahoituspäätöksessä ilmiotettava.
            
         
               (3)
            
            
               Varainhoitoasetuksen 110 artiklan mukaisesti avustusten on perustuttava vuotuiseen työohjelmaan.
            
         
               (4)
            
            
               On tarpeen laatia työohjelma, joka koskee tiedotuspolitiikkaan, kansainvälisten organisaatioiden tukeen ja eläinlääkinnällisten menettelyjen tietokoneistamiseen liittyvää Euroopan unionin toimintaa eläinlääkintäalalla.
            
         
               (5)
            
            
               Koska liitteissä esitetty työohjelma muodostaa riittävän yksityiskohtaisen kehyksen komission asetuksen (EY, Euratom) N:o 2342/ 2002 90 artiklan 2 ja 3 kohdan mukaisesti, tämä päätös muodostaa rahoituspäätöksen työohjelmassa esitettyjä avustus- ja hankintamenoja varten.
            
         
               (6)
            
            
               Päätöksen 2009/470/EY 22 artiklan mukaisesti unioni voi toteuttaa tai auttaa jäsenvaltioita tai kansainvälisiä järjestöjä toteuttamaan teknisiä tai tieteellisiä toimenpiteitä, jotka ovat tarpeen eläinlääkintäalan EU-lainsäädännön ja eläinlääkäreiden koulutuksen kehittämiseksi.
            
         
               (7)
            
            
               Päätöksen 2009/470/EY 19 artiklassa säädetään, että unioni myöntää rahoitusta eläinten terveyttä, eläinten hyvinvointia ja eläinperäisten elintarvikkeiden turvallisuutta koskevan tiedotuspolitiikan täytäntöönpanoon sekä eläinten hyvinvointiin liittyvän lainsäädännön valmistelemiseksi ja kehittämiseksi tarvittavien tutkimusten toteuttamiseen.
            
         
               (8)
            
            
               Päätöksen 2009/470/EY 19 artiklan a alakohdan i alakohdan mukaan unioni myöntää rahoitusta kaikkien sellaisten tietojen keräämiseen ja säilyttämiseen, jotka liittyvät eläinten terveyttä, eläinten hyvinvointia ja eläinperäisten elintarvikkeiden turvallisuutta koskevaan unionin lainsäädäntöön.
            
         
               (9)
            
            
               Rahoitustukea tarvitaan, jotta eläinlääkintälainsäädännön interaktiivinen tietokanta (Vetlex), joka perustettiin alun perin ehdokasmaita, mahdollisia ehdokasmaita ja Euroopan naapuruuspolitiikan piiriin kuuluvia maita varten, saadaan kaikkien jäsenvaltioiden käytettäväksi.
            
         
               (10)
            
            
               Aiempina vuosina on otettu käyttöön viestintätoimia, joilla edistetään eläinten terveyteen liittyvien kysymysten ja eläinten terveyttä koskevan strategian periaatteiden tuntemusta sidosryhmien, organisaatioiden ja koko yhteiskunnan keskuudessa. On aiheellista jatkaa näitä viestintätoimia ja horisontaalisia toimia vuonna 2012.
            
         
               (11)
            
            
               Neuvoston päätöksen 2009/470/EY 27 artiklassa säädetään unionin osallistumisesta kansallisten hävitys- ja seurantaohjelmien täytäntöönpanon rahoitukseen. Edellä mainitun artiklan mukaisesti komissio arvioi jäsenvaltioiden esittämät ohjelmat. Lisäksi vuodeksi 2013 esitetyt ohjelmat arvioidaan ennakolta käyttäen ulkopuolista teknistä apua.
            
         
               (12)
            
            
               Asetuksessa (EY) N:o 882/2004 vahvistetaan säännöt sellaista virallista valvontaa varten, jolla todetaan, noudatetaanko sääntöjä, joilla pyritään estämään, poistamaan tai vähentämään hyväksyttäville tasoille ihmisiin ja eläimiin kohdistuvia suoria tai epäsuoria ympäristöstä aiheutuvia riskejä ja takaamaan oikeudenmukaiset käytännöt rehujen ja elintarvikkeiden kaupassa sekä suojelemaan kuluttajien etuja, myös niitä, jotka koskevat rehujen ja elintarvikkeiden merkintöjä ja muuta kuluttajille annettavaa tietoa.
            
         
               (13)
            
            
               Asetuksen (EY) N:o 882/2004 66 artiklan 1 kohdan c alakohdan mukaisesti varat, jotka ovat tarpeen tämän asetuksen soveltamisen varmistamiseksi tarvittavien muiden toimenpiteiden rahoittamiseen, vahvistetaan vuosittain talousarviomenettelyn yhteydessä. Mainitussa 66 artiklassa tarkoitettuihin toimenpiteisiin sisältyvät erityisesti selvitysten teettäminen, tietojen julkaisu sekä kokousten ja konferenssien järjestäminen.
            
         
               (14)
            
            
               Elintarvike- ja eläinlääkintätoimiston raporteista, jotka koskevat vuosina 2007–2011 jäsenvaltioissa suoritettua elintarvikepakkausmateriaalien virallista valvontaa, kävi ilmi joitakin puutteita. Epäkohtia havaittiin yleisten turvallisuusvaatimusten ja hyvien tuotantotapojen täytäntöönpanokelpoisuudessa niillä aloilla, joista ei ole annettu erityisiä EU-säännöksiä (’yhdenmukaistamattomat alat’). Tämän vuoksi vuonna 2012 on tarkoitus toteuttaa selvitys, jossa tarkastellaan, minkä tasoiset ja mitkä konkreettiset säännökset olisivat tarpeen EU:n tasolla yleisten turvallisuusvaatimusten täytäntöönpanon parantamiseksi sekä mitä taloudellisia, sosiaalisia ja ympäristöön liittyviä vaikutuksia kyseisillä vaatimuksilla olisi (mukaan lukien hallinnollinen rasitus).
            
         
               (15)
            
            
               Elintarvikkeita ja rehuja koskeva tiedotus ei aina liity johonkin tiettyyn aiheeseen. Tämän vuoksi on aiheellista osoittaa resursseja horisontaaliseen viestintään.
            
         
               (16)
            
            
               Ravintoketjussa on useita riskitekijöitä, jotka vaikeuttavat turvallisten ja terveellisten elintarvikkeiden toimittamista eurooppalaisille kuluttajille. Vuonna 2012 tehtäväksi suunnitellussa tutkimuksessa on tarkoitus yksilöidä nämä riskitekijät koko ravintoketjussa, hahmotella ja arvioida tulevia skenaarioita sekä määritellä toimintavaihtoehdot.
            
         
               (17)
            
            
               Euroopan unionin toiminnasta tehdyn sopimuksen (5) 13 artiklassa edellytetään, että unioni ja jäsenvaltiot ottavat eläinten, jotka ovat tuntevia olentoja, hyvinvoinnin vaatimukset täysimääräisesti huomioon laatiessaan ja pannessaan täytäntöön tiettyjä unionin politiikkoja. Näin ollen on aiheellista myöntää rahoitusta pilottihankkeelle, jolla autetaan jäsenvaltioita ja sidosryhmiä eläinten hyvinvointia koskevien unionin sääntöjen täytäntöönpanossa.
            
         
               (18)
            
            
               Eläinten suojelusta lopetuksen yhteydessä 24 päivänä syyskuuta 2009 annetun neuvoston asetuksen (EY) N:o 1099/2009 (6) 20 artiklassa edellytetään jäsenvaltioiden varmistavan, että toimivaltaiset viranomaiset saavat tieteellistä, teknistä ja koulutukseen liittyvää asiantuntijatukea eläinten hyvinvoinnista annetun lainsäädännön täytäntöönpanemiseksi. Vaikuttaa olevan aiheellista käynnistää pilottihanke, jolla varmistetaan kansallisen teknisen tuen nykyistä parempi koordinointi asetuksen (EY) N:o 1099/2009 täytäntöönpanemiseksi vuoteen 2013 mennessä.
            
         
               (19)
            
            
               Myös komission tiedonannossa Euroopan parlamentille, neuvostolle ja Euroopan talous- ja sosiaalikomitealle eläinten suojelua ja hyvinvointia koskevasta Euroopan unionin strategiasta vuosille 2012–2015 (7) kaavaillaan mahdollisuutta perustaa viitekeskusten eurooppalaisen verkko, jonka tavoitteena olisi varmistaa, että toimivaltaiset viranomaiset saavat johdonmukaista ja yhtenäistä teknistä tietoa siitä, miten EU:n lainsäädäntöä olisi pantava täytäntöön etenkin eläinten hyvinvointia mittaavien tulospohjaisten indikaattorien osalta. Tämän vuoksi on tärkeää, että unioni tukee pilottihanketta verkoston toteutettavuuden ja tehokkuuden arvioimiseksi ennen kuin ehdotus tulevasta lainsäädännöstä tehdään.
            
         
               (20)
            
            
               On aiheellista jatkaa unionin rahoituksen myöntämistä kyseiselle pilottihankkeelle. Budjettivallan käyttäjä on myöntänyt Euroopan unionin vuoden 2012 yleisestä talousarviosta 1 000 000 euroa pilottihankkeelle, jonka aiheena on koordinoitu eurooppalainen eläinsuojeluverkosto.
            
         
               (21)
            
            
               Tämä rahoituspäätös voi lisäksi varainhoitoasetuksen 83 artiklan ja soveltamissääntöjen 106 artiklan 5 kohdan perusteella kattaa myöhästyneistä maksuista aiheutuvan koron maksamisen.
            
         
               (22)
            
            
               Tämän päätöksen soveltamiseksi on aiheellista määritellä termi ’olennainen muutos’ soveltamissääntöjen 90 artiklan 4 kohdan mukaisesti.
            
         
               (23)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   
      I   OSASTO
   
   
      Työohjelma neuvoston päätöksen 2009/470/EY täytäntöönpanemiseksi
   
   1 artikla
   Hyväksytään liitteessä I esitetty vuotuinen työohjelma neuvoston päätöksen 2009/470/EY 20, 23 artiklan ja 27 artiklan täytäntöönpanoa varten.
   2 artikla
   Ohjelman täytäntöönpanoon tällä päätöksellä myönnettävän rahoituksen enimmäismäärä on 3 254 600 euroa, ja se rahoitetaan vuodeksi 2012 vahvistetun Euroopan unionin yleisen talousarvion budjettikohdasta 17 04 02 01.
   3 artikla
   Liitteessä I olevassa 2 kohdassa mainittuihin toimiin liittyvien tehtävien talousarvion toteuttaminen voidaan uskoa seuraavalle kansainväliselle organisaatiolle, joka soveltaa kirjanpidossa, sisäisessä tarkastuksessa ja hankintamenettelyissä standardeja, jotka antavat samat takeet kuin kansainvälisesti tunnustetut standardit: Maailman eläintautijärjestö (OIE).
   
      II   OSASTO
   
   
      Työohjelma neuvoston asetuksen (EY) N:o 882/2004/EY täytäntöönpanemiseksi
   
   4 artikla
   Hyväksytään liitteessä II esitetty vuotuinen työohjelma 66 artiklan 1 kohdan c alakohdan täytäntöönpanoa varten.
   5 artikla
   Ohjelman täytäntöönpanoon tällä päätöksellä myönnettävän rahoituksen enimmäismäärä on 277 650 euroa, ja se rahoitetaan vuodeksi 2012 vahvistetun Euroopan unionin yleisen talousarvion budjettikohdasta 17 04 07 01.
   
      III   OSASTO
   
   
      Pilottihanke koordinoidusta eurooppalaisesta eläinsuojeluverkostosta
   
   6 artikla
   Hyväksytään liitteessä III esitetty pilottihanke.
   7 artikla
   Pilottihankkeen täytäntöönpanoon tällä päätöksellä myönnettävän rahoituksen enimmäismäärä on 1 000 000 euroa, ja se rahoitetaan vuodeksi 2012 vahvistetun Euroopan unionin yleisen talousarvion budjettikohdasta 17 04 01 02.
   
      IV   OSASTO
   
   
      Yleiset säännökset
   
   8 artikla
   Edellä I, II ja III osastossa mainittu työohjelma muodostaa varainhoitoasetuksen 75 artiklassa tarkoitetun rahoituspäätöksen.
   9 artikla
   1.   Tulojen ja menojen hyväksyjä voi tehdä päätöksen jokaiseen osastoon muutoksia, joita ei pidetä olennaisina asetuksen (EY, Euratom) N:o 2342/2002 90 artiklan 4 kohdassa tarkoitetulla tavalla, noudattaen moitteettoman varainhoidon ja suhteellisuuden periaatteita.
   2.   Kunkin työohjelman kattamiin toimiin osoitettujen määrärahojen kumulatiivisia muutoksia, jotka ovat enintään 10 prosenttia tämän päätöksen 2, 5 ja 7 artiklassa tarkoitetusta enimmäisrahoitusosuudesta, ei pidetä asetuksen (EY, Euratom) N:o 2342/2002 90 artiklan 4 kohdassa tarkoitetulla tavalla olennaisina.
   10 artikla
   Edellä 2, 5 ja 7 artiklassa tarkoitetuista määrärahoista voidaan kattaa myös myöhästyneistä maksuista aiheutuneita korkokustannuksia.
   11 artikla
   Tämä päätös on osoitettu valtuutetuille tulojen ja menojen hyväksyjille.
   
      Tehty Brysselissä 4 päivänä heinäkuuta 2012.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 248, 16.9.2002, s. 1.
   
      (2)  EUVL L 155, 18.6.2009, s. 30.
   
      (3)  EUVL L 165, 30.4.2004, s. 1, oikaisu EUVL L 191, 28.5.2004, s. 1.
   
      (4)  EYVL L 357, 31.12.2002, s. 1.
   
      (5)  EUVL C 83, 30.3.2010, s. 47.
   
      (6)  EUVL L 303, 18.11.2009, s. 1.
   
      (7)  KOM(2012) 6 lopullinen.
   
      LIITE I
      
         Tietyistä eläinlääkintäalan kustannuksista tehty neuvoston päätös 2009/470/EY ja erityisesti sen 20, 23 ja 27 artikla – Työohjelma vuodeksi 2012
      
      1.   Johdanto
      
      Ohjelmaan sisältyy vuonna 2012 kuusi pääaihetta. Tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY tavoitteiden mukaisesti talousarvio jakautuu seuraavasti ja tärkeimmät toimet ovat:
      
                  —
               
               
                  Avustukset (toteutetaan yhteistyössä tapahtuvan hallinnoinnin kautta) (2 kohta)
                  
                              —
                           
                           
                              Unionin rahoitusosuus eläinten hyvinvointia, mikrobilääkeresistenssiä ja lakisääteisiä eläinlääketieteellisiä tahoja koskevien yleisten konferenssien järjestämiseen, eläinten hyvinvointia käsittelevän alueellisen konferenssin järjestämiseen, alueellisten seminaarien järjestämiseen OIE:n uusille edustajille ja yhteyspisteille, jotka toimivat eläinlääkevalmisteiden, eläinten hyvinvoinnin ja vesieläinten terveyden alalla, enintään 660 000 EUR.
                           
                        
            
                  —
               
               
                  Hankinnat (toteutetaan suoran keskitetyn hallinnoinnin kautta) (3 kohta):
                  
                              —
                           
                           
                              Tarjouspyyntö, joka koskee rahoitusosuutta, jonka avulla avataan jäsenvaltioiden viranomaisille pääsy Vetlex-tietokantaan: 150 000 EUR (3.1 kohta).
                           
                        
                              —
                           
                           
                              Eläinten terveyteen liittyvän horisontaalisen tiedotuksen tukeminen: 49 600 euroa (3.2 kohta).
                           
                        
                              —
                           
                           
                              Tapahtumat nykyisen eläinten hyvinvointia koskevan politiikan ja olemassa olevien viestintävälineiden ylläpidon tueksi: 700 000 EUR (3.3 alakohta).
                           
                        
                              —
                           
                           
                              Julkaisut ja tiedon levittäminen eläinten terveyteen liittyvien kysymysten ja eläinten terveyttä koskevan strategian periaatteiden tuomiseksi esiin: 1 595 000 EUR (3. 4 kohta).
                           
                        
                              —
                           
                           
                              Ulkopuolisilla teetettävä hävitys- ja seurantaohjelmien ennakkoarviointi vuoden 2013 osalta: 100 000 EUR (3.5 kohta).
                           
                        
            2.   Yhteistyössä hallinnoitava toimi
      
      Yleiset eläinten hyvinvointia, mikrobilääkeresistenssiä, lakisääteisiä eläinlääketieteellisiä elimiä sekä luonnonvaraisten eläinten sairauksia käsittelevät konferenssit, alueellinen konferenssi eläinten hyvinvoinnista Etelä-Amerikassa ja alueelliset seminaarit OIE:n uusille edustajille ja yhteyspisteille, jotka toimivat eläinlääkevalmisteiden, eläinten hyvinvoinnin ja vesieläinten terveyden alalla.
      OIKEUSPERUSTA
      Neuvoston päätöksen 2009/470/EY 23 artikla
      BUDJETTIKOHTA
      17 04 02 01
      Avustuksista laaditaan kirjallinen sopimus vuosiksi 2012–2013.
      HANKKEET TOTEUTTAVA ORGANISAATIO
      Maailman eläintautijärjestö OIE on eläinten terveyden parantamisesta maailmanlaajuisesti vastaava hallitustenvälinen organisaatio. Jotta voidaan parantaa eläinten terveystilannetta maailmanlaajuisesti ja siten vähentää eläintautien riskiä EU:ssa, on tärkeää, että EU ja muut OIE:n jäsenmaat suhtautuvat eläinten terveyteen ja hyvinvointiin samalla tavalla ja että EU tukee aktiivisesti OIE:n järjestämiä konferensseja ja koulutustilaisuuksia tehdäkseen niissä tunnetuksi eläinten terveyteen ja hyvinvointiin liittyvää EU:n politiikkaa.
      Komissio ja OIE allekirjoittivat 7. kesäkuuta 2010 pitkäaikaisen puitesopimuksen, jossa määrätään niiden välisen yhteistyön hallinnollisista ja rahoitusjärjestelyistä (liitteenä). Sen mukaan ”Euroopan unionin kansainvälisen organisaation kanssa tekemää avustussopimusta” (”vakiomuotoinen avustussopimus, Standard Contribution Agreement – SCA”) sovelletaan maailmanlaajuisiin, alueellisiin tai kansallisiin ohjelmiin ja toimiin, joita OIE hallinnoi ja jotka Euroopan unioni rahoittaa tai yhteisrahoittaa.
      Aiemmin suoritetussa OIE:n perusteellisessa ja täydellisessä ”neljän pilarin” arvioinnissa todettiin, että OIE soveltaa kirjanpidossaan, tarkastuksissaan, valvonnassaan ja hankintamenettelyissään standardeja, jota antavat samat takeet kuin kansainvälisesti tunnustetut standardit.
      TÄYTETTÄVÄT TAVOITTEET JA ENNAKOIDUT TULOKSET
      Eläinten terveyttä ja hyvinvointia sekä kansanterveyteen liittyvästä eläinlääkintää koskevasta unionin politiikasta tiedottaminen OIE:n järjestämissä konferensseissa ja koulutustilaisuuksissa kaikille OIE:n jäsenille. Eläinten terveyden, hyvinvoinnin ja kansanterveyteen liittyvään eläinlääkinnän näkyvyyden parantaminen maailmanlaajuisesti ja riskin vähentäminen EU:ssa.
      TÄYTÄNTÖÖNPANOTOIMEN KUVAUS JA TAVOITTEET
      Katsaus tämän kohdan puitteissa rahoitettavista toimista esitetään jäljempänä olevassa taulukossa.
      TOTEUTTAMINEN
      Yhteinen hallinnointi
      AVUSTUKSEN ENIMMÄISMÄÄRÄ
      660 000 EUR
      
         Yhteenveto 2 kohdassa tarkoitetuista toimista, jotka OIE järjestää vuosina 2012–2013
      
      
                  Toiminto
               
               
                  Paikka
               
               
                  Enimmäismäärä euroina
               
               
                  Alustava ajankohta
                  (2012–2013)
               
            1.   Maailmanlaajuiset konferenssit
               
            
                  1.1
               
               
                  OIE:n kolmas maailmanlaajuinen eläinten hyvinvointia käsittelevä konferenssi: ”Implementating the OIE Standards – Addressing Regional expectations”
               
               
                  Kuala Lumpur (Malesia)
               
               
                  100 000
               
               
                  6.–8. marraskuuta 2012
               
            
                  1.2
               
               
                  OIE:n maailmanlaajuinen konferenssi mikrobilääkkeiden varovaisesta käytöstä eläimille – kansainvälinen solidaarisuus mikrobilääkeresistenssiä vastaan
               
               
                  Pariisi (Ranska)
               
               
                  100 000
               
               
                  13.–15. maaliskuuta 2013
               
            
                  1.3
               
               
                  Lakisääteiset eläinlääketieteelliset elimet – yhteistyöohjelman valmistelu
               
               
                  Vahvistetaan myöhemmin
               
               
                  80 000
               
               
                  Vuoden 2013 jälkipuolisko
               
            2.   Alueelliset konferenssit ja seminaarit
               
            
                  2.1
               
               
                  Amerikan alueellinen konferenssi maailmankaupasta ja eläinten hyvinvoinnin normeista (Brysselissä vuonna 2009 järjestetyn kokouksen seuranta)
               
               
                  Etelä-Amerikan maa
               
               
                  80 000
               
               
                  14.–16. lokakuuta 2013
               
            
                  2.2
               
               
                  Alueellinen seminaari OIE:n uusille eurooppalaisille edustajille
               
               
                  Euroopan maa
               
               
                  60 000
               
               
                  19. toukokuuta 2012
               
            
                  2.3
               
               
                  Alueellinen seminaari eläinlääkevalmisteita käsitteleville OIE:n eurooppalaisille yhteyspisteille
               
               
                  Euroopan maa
               
               
                  80 000
               
               
                  Vuoden 2012 jälkipuolisko
               
            
                  2.4
               
               
                  Alueellinen seminaari eläinten hyvinvointia käsitteleville OIE:n eurooppalaisille yhteyspisteille
               
               
                  Euroopan maa
               
               
                  80 000
               
               
                  Vuoden 2013 alkupuolisko
               
            
                  2.5
               
               
                  Alueellinen seminaari vesieläinten terveyttä käsitteleville OIE:n eurooppalaisille yhteyspisteille
               
               
                  Euroopan maa
               
               
                  80 000
               
               
                  Vuoden 2013 alkupuolisko
               
            3.   Julkiset hankinnat
      
      Hankintasopimuksia varten on varattu määrärahoja yhteensä 2 594 600 EUR vuodeksi 2012.
      3.1   Vetlex-tietokannan saattaminen jäsenvaltioiden viranomaisten käyttöön
      
      OIKEUSPERUSTA
      Neuvoston päätöksen 2009/470/EY 20 artikla
      BUDJETTIKOHTA
      17 04 02 01
      SOPIMUSTEN ALUSTAVA MÄÄRÄ JA LUONNE
      Yksi palveluhankintasopimus
      SOPIMUSTEN ALUSTAVA KOHDE (JOS MAHDOLLISTA)
      Vetlex on olemassa oleva interaktiivinen tietokanta, johon ulkopuolinen yritys on koonnut kaiken eläinlääkintää koskevan lainsäädännön. Tietokanta päivitetään 24 tunnin sisällä siitä, kun uutta lainsäädäntöä on julkaistu, ja se sisältää asiaa koskevan lainsäädännön konsolidoidut versiot.
      Tietokantaa ovat voineet käyttää ehdokasmaat, mahdolliset ehdokasmaat ja maat, jotka kuuluvat Euroopan naapuruuspolitiikan piiriin mainitun yrityksen ja Euroopan komission laajentumisasioiden pääosaston kanssa tehdyn sopimuksen kautta. Jäsenvaltiot eivät voi käyttää tietokantaa.
      Suunnitellun rahoituksen avulla Vetlex voidaan saattaa jäsenvaltioiden viranomaisten käytettäväksi.
      TOTEUTTAMINEN
      Suora keskitetty hallinnointi
      ALUSTAVA AIKATAULU HANKINTAMENETTELYN KÄYNNISTÄMISEKSI
      Vuoden 2012 kolmas neljännes
      TARJOUSPYYNNÖN ALUSTAVA ARVO
      150 000 EUR
      ERITYISSOPIMUS (SOVELTUVISSA TAPAUKSISSA)
      Ei sovelleta.
      3.2   Eläinten terveyteen liittyvän tiedotuksen horisontaalinen tukeminen
      
      OIKEUSPERUSTA
      Neuvoston päätöksen 2009/470/EY 20 artikla
      BUDJETTIKOHTA
      17 04 02 01
      SOPIMUSTEN ALUSTAVA MÄÄRÄ JA LUONNE
      Puitesopimuksiin perustuvat erityissopimukset
      SOPIMUSTEN ALUSTAVA KOHDE (JOS MAHDOLLISTA)
      Eläinten terveyteen liittyvän tiedotuksen horisontaalinen tukeminen
      TOTEUTTAMINEN
      Suora keskitetty hallinnointi
      ALUSTAVA AIKATAULU HANKINTAMENETTELYN KÄYNNISTÄMISEKSI
      Vuosi 2012
      TARJOUSPYYNNÖN ALUSTAVA ARVO
      49 600 EUR
      ERITYISSOPIMUS (SOVELTUVISSA TAPAUKSISSA)
      Useat terveys- ja kuluttaja-asioiden pääosaston puitesopimukset.
      3.3   Tapahtumat nykyisen eläinten hyvinvointia koskevan politiikan ja olemassa olevien viestintävälineiden ylläpidon tueksi
      
      OIKEUSPERUSTA
      Neuvoston päätöksen 2009/470/EY 20 ja 23 artikla
      BUDJETTIKOHTA
      17 04 02 01
      SOPIMUSTEN ALUSTAVA MÄÄRÄ JA LUONNE
      Kuusi puitesopimukseen perustuvaa palveluhankintasopimusta ja avoin tarjouspyyntö
      SOPIMUSTEN ALUSTAVA KOHDE (JOS MAHDOLLISTA)
      
                  a)
               
               
                  Enintään kolmen eläinlääkäreille suunnatun neuvottelukokouksen järjestäminen tai järjestämiseen osallistuminen eläinten hyvinvointia koskevien EU:n standardien paremman täytäntöönpanon edistämiseksi EU:ssa; 150 000 EUR.
               
            
                  b)
               
               
                  Tapahtumat, joissa tehdään eläinten hyvinvointia käsitteleviä Farmland-sivustoja ja opettajille tarjottavia työvälineitä tunnetuksi alueellisesti ja paikallisesti; 100 000 EUR.
               
            
                  c)
               
               
                  Eläinten hyvinvointia käsittelevien julkaisujen tuottaminen (mm. tiedotteet, esitteet, tapahtumia varten tehtävät julkaisut ja materiaalit); 50 000 EUR.
               
            
                  d)
               
               
                  Tutkimus mahdollisuuksista tarjota kuluttajille olennaisia tietoja eläinten tainnutuksesta; 200 000 EUR.
               
            
                  e)
               
               
                  Työeläimiä koskevat tiedotustoimet; 50 000 EUR.
               
            
                  f)
               
               
                  Tutkimus eläinten hyvinvointia koskevista koulutus- ja tiedotustoimista on jatkoa eläinten suojelua ja hyvinvointia koskevasta Euroopan unionin strategiasta vuosille 2012–2015 annetulle tiedonannolle (KOM(2012) 6 lopullinen). Sen tavoitteena on tarkastella yleisölle ja kuluttajille suunnattujen koulutus- ja tiedotustapahtumien tarvetta ja mahdollisia niistä aiheutuvia toimia: 150 000 EUR.
               
            TOTEUTTAMINEN
      Suora keskitetty hallinnointi
      ALUSTAVA AIKATAULU HANKINTAMENETTELYN KÄYNNISTÄMISEKSI
      Vuoden 2012 toinen ja kolmas neljännes
      TARJOUSPYYNNÖN ALUSTAVA ARVO
      700 000 EUR
      ERITYISSOPIMUS (SOVELTUVISSA TAPAUKSISSA)
      Enintään viiden erityisen palveluhankintasopimuksen tekeminen puitesopimuksen SANCO/2009/A1/005 erän 1 osien 1 ja 2 nojalla.
      Yhden erityisen palveluhankintasopimuksen tekeminen puitesopimuksen SANCO/2009/B1/010 nojalla.
      Edellä f kohdassa mainittu tutkimus aloitetaan avoimen tarjouspyynnön jälkeen.
      3.4   Julkaisut ja tiedon levittäminen eläinten terveyteen liittyvien kysymysten ja eläinten terveyttä koskevan strategian periaatteiden edistämiseksi
      
      OIKEUSPERUSTA
      Neuvoston päätöksen 2009/470/EY 20 artikla
      BUDJETTIKOHTA
      17 04 02 01
      SOPIMUSTEN ALUSTAVA MÄÄRÄ JA LUONNE
      Vähintään kymmenen erityisen palveluhankintasopimuksen tekeminen puitesopimuksen avulla.
      SOPIMUSTEN ALUSTAVA KOHDE (JOS MAHDOLLISTA)
      
                  a)
               
               
                  Pyritään lisäämään tietoisuutta Euroopan komission ja eläinlääketieteen alan toiminnasta järjestämällä laaja konferenssi eläinten terveyden taloudellisista näkökulmista Brysselissä (100 000 EUR) ja yksi seminaari opiskelijoille (75 000 EUR).
               
            
                  b)
               
               
                  Lisätään Euroopan komission toiminnan näkyvyyttä eläinten terveyden, hyvinvoinnin ja elintarvikkeiden turvallisuuden alalla kolmen suuren messutapahtuman avulla (525 000 EUR) ja kahden pienemmän messutapahtuman avulla (250 000 EUR) sekä tapahtumiin annettavalla teknisellä tuella (200 000 EUR): Roskilde Dyrskue, 8.–10. kesäkuuta 2012; Salone del Gusto, 25.–29. lokakuuta 2012; Good Food Show, 28. marraskuuta–2. joulukuuta 2012; International Green Week, 18.–27. tammikuuta 2013; Salon International de l'Agriculture, 23. helmikuuta–3. maaliskuuta 2013. Messutapahtumiin osallistumalla pyritään saavuttamaan noin kaksi miljoonaa kansalaista. Tavoitteena on tiedottaa EU:n toiminnan lisäarvosta ja hyödystä kansalaisten arjessa.
               
            
                  c)
               
               
                  Tuoda esiin eläinten hyvinvointia koskevan EU:n nykyaikaisen säännöstön etuja Euronews-kanavan kanssa yhteistyössä (270 000 EUR). Varatulla summalla on tarkoitus tuottaa 90 sekuntia kestävä tiedotusvideo ja lähettää sitä Euronewsissä. Videolla korostetaan lainsäädännön tärkeyttä ravintoketjun turvallisuuden, luonnonvarojen riittävyyden ja Euroopan tärkeimmän taloudenalan, maatalouden, kasvun varmistamiseksi.
               
            
                  d)
               
               
                  Eläinten terveyttä käsittelevien julkaisujen ja esitteiden tuottaminen sekä verkkosivuston päivitys (175 000 EUR). Näiden julkaisujen ja esitteiden tavoitteena on tukea kansalaisille suunnattua viestiä eläinten terveyden hyödyistä (vaikutuksista elintarvikkeiden turvallisuuteen, ihmisten terveyteen ja talouteen) sekä tukea asiaan liittyviä paikallisia tiedotustoimia.
               
            TOTEUTTAMINEN
      Suora keskitetty hallinnointi
      ALUSTAVA AIKATAULU HANKINTAMENETTELYN KÄYNNISTÄMISEKSI
      Vuosi 2012
      TARJOUSPYYNNÖN ALUSTAVA ARVO
      1 595 000 EUR
      ERITYISSOPIMUS (SOVELTUVISSA TAPAUKSISSA)
      Tehdään noin kymmenen erityistä palveluhankintasopimusta puitesopimuksen SANCO/2009/A1/005 nojalla.
      3.5   Ulkopuolisilla teetettävä hävitys- ja seurantaohjelmien ennakkoarviointi vuonna 2013
      
      OIKEUSPERUSTA
      Neuvoston päätöksen 2009/470/EY 27 artikla
      BUDJETTIKOHTA
      17 04 02 01
      SOPIMUSTEN ALUSTAVA MÄÄRÄ JA LUONNE
      Tehdään vähintään 20 erityistä palveluhankintasopimusta
      SOPIMUSTEN ALUSTAVA KOHDE (JOS MAHDOLLISTA)
      Neuvoston päätöksen 2009/470/EY 27 artiklan mukaisesti komissio arvioi vuodeksi 2013 ehdotetut ohjelmat. Ohjelmia voi ehdottaa 11:n eri taudin osalta. Tavoitteena on, että näiden ohjelmien ennakkoarvioinnin suorittaa kaksi ulkopuolista teknistä avustajaa kutakin tautia kohden.
      TOTEUTTAMINEN
      Suora keskitetty hallinnointi
      ALUSTAVA AIKATAULU HANKINTAMENETTELYN KÄYNNISTÄMISEKSI
      Touko-heinäkuu 2012
      TARJOUSPYYNNÖN ALUSTAVA ARVO
      100 000 EUR
      ERITYISSOPIMUS (SOVELTUVISSA TAPAUKSISSA)
      Tehdään 20 erityistä palveluhankintasopimusta.
   
   
      LIITE II
      
         Työohjelma vuodeksi 2012 – Asetus (EY) N:o 882/2004
      
      1.   Johdanto
      
      Ohjelma sisältää kolme täytäntöönpanotoimea vuodelle 2012. Asetuksen (EY) N:o 882/2004 66 artiklan 1 kohdan c alakohdan mukaisesti asetuksen soveltamisen varmistamiseksi tarvittavien toimenpiteiden rahoittamiseen tarvittavan unionin taloudellisen tuen jakautuminen ja tärkeimmät toimet ovat seuraavat:
      Julkiset hankinnat:
      
                  —
               
               
                  Mahdollisten elintarvikepakkausmateriaaleja koskevien säännösten vaikutustenarviointi täytäntöönpanon parantamiseksi: 125 000 EUR (2.1 kohta).
               
            
                  —
               
               
                  Osallistuminen elintarvikkeisiin ja rehuihin liittyvään horisontaaliseen tiedotukseen: 52 650 EUR (2.2 kohta).
               
            
                  —
               
               
                  Toteutettavuusselvitys riskien yksilöinnistä, kvantitatiivisesta määrittämisestä ja arvioinnista tuotannosta kuluttajalle saakka: 100 000 EUR (2.3 kohta).
               
            2.   Julkiset hankinnat
      
      Hankintasopimuksia varten on varattu määrärahoja yhteensä 277 650 EUR vuodeksi 2012.
      2.1   Mahdollisten elintarvikepakkausmateriaaleja koskevien säännösten vaikutustenarviointi täytäntöönpanon parantamiseksi
      
      OIKEUSPERUSTA
      Neuvoston asetuksen (EY) N:o 882/2004 66 artiklan 1 kohdan c alakohta
      BUDJETTIKOHTA
      17 04 07 01
      SOPIMUSTEN ALUSTAVA MÄÄRÄ JA LUONNE
      Yksi sopimus
      SOPIMUSTEN ALUSTAVA KOHDE (JOS MAHDOLLISTA)
      Mahdollisten elintarvikepakkausmateriaaleja koskevien säännösten vaikutustenarviointi nykyisten yleisten turvallisuusvaatimusten täytäntöönpanon parantamiseksi
      TOTEUTTAMINEN
      Suora keskitetty hallinnointi
      ALUSTAVA AIKATAULU HANKINTAMENETTELYN KÄYNNISTÄMISEKSI
      Osallistumiskutsu ja tehtävänmääritys lähetettävä syyskuuhun 2012 mennessä. Sopimus tehdään marraskuussa 2012
      TARJOUSPYYNNÖN ALUSTAVA ARVO
      125 000 EUR
      ERITYISSOPIMUS
      Palvelujen hankintaa koskeva puitesopimus: arviointi, vaikutustenarviointi ja niihin liittyvät palvelut SANCO/2008/01/055.
      2.2   Elintarvike- ja rehuvalvontaan liittyvän tiedotuksen horisontaalinen tukeminen, etenkin siihen liittyvien osien päivittäminen verkkosivuilla sekä audiovisuaalisen ja painetun materiaalin suunnittelu ja luominen
      
      OIKEUSPERUSTA
      Asetuksen (EY) N:o 882/2004 66 artiklan 1 kohdan c alakohta
      BUDJETTIKOHTA
      17 04 07 01
      SOPIMUSTEN ALUSTAVA MÄÄRÄ JA LUONNE
      Puitesopimuksiin perustuvat erityissopimukset
      SOPIMUSTEN ALUSTAVA KOHDE (JOS MAHDOLLISTA)
      Elintarvike- ja rehuvalvontaan liittyvän tiedotuksen horisontaalinen tukeminen, etenkin siihen liittyvien osien päivittäminen verkkosivuilla sekä audiovisuaalisen ja painetun materiaalin suunnittelu ja luominen
      TOTEUTTAMINEN
      Suora keskitetty hallinnointi
      ALUSTAVA AIKATAULU HANKINTAMENETTELYN KÄYNNISTÄMISEKSI
      Vuosi 2012
      TARJOUSPYYNNÖN ALUSTAVA ARVO
      52 650 EUR
      ERITYISSOPIMUS
      Useita puitesopimuksia.
      2.3   Toteutettavuustutkimus riskien yksilöinnistä, kvantitatiivisesta määrittämisestä ja arvioinnista tuotannosta kuluttajalle saakka
      
      OIKEUSPERUSTA
      Asetuksen (EY) N:o 882/2004 66 artiklan 1 kohdan c alakohta.
      BUDJETTIKOHTA
      17 04 07 01
      SOPIMUSTEN ALUSTAVA MÄÄRÄ JA LUONNE
      Yksi sopimus
      SOPIMUSTEN ALUSTAVA KOHDE (JOS MAHDOLLISTA)
      Selvitys riskien yksilöinnistä ja kvantitatiivisesta määrittämisestä erityisesti talouteen ja markkinoihin, ympäristöön, terveyteen ja hyvinvointiin liittyvien riskien osalta tuotannosta kuluttajalle saakka; tulevien haasteiden kartoitus ja arviointi; toimintavaihtoehtojen määrittely.
      ALUSTAVA AIKATAULU HANKINTAMENETTELYN KÄYNNISTÄMISEKSI
      Vuoden 2012 kolmannella neljänneksellä
      TARJOUSPYYNNÖN ALUSTAVA ARVO
      100 000 EUR
      ERITYISSOPIMUS
      Yhden erityisen palveluhankintasopimuksen tekeminen puitesopimuksen SANCO/2009/A1/005, erä 2, nojalla.
   
   
      LIITE III
      
         Pilottihanke koordinoidusta eurooppalaista eläinsuojeluverkostosta
      
      
         Johdanto
      
      Pilottihanke sisältää yhden täytäntöönpanotoimen vuodelle 2012.
      Pilottihankkeelle määriteltyjen tavoitteiden perusteella talousarviosta myönnetään avustus koordinoidun eurooppalaisen eläinsuojeluverkoston perustamiseen ja toimintaan: 1 000 000 EUR.
      
         Avustus eläinten hyvinvointia koskevan koordinoidun eurooppalaisen verkoston luomiseen ja toimintaan
      
      OIKEUSPERUSTA
      
         Asetuksen (EY, Euratom) N:o 1605/2002 49 artiklan 6 kohdan a alakohdan mukainen pilottihanke.
      
      BUDJETTIKOHTA
      17 04 01 02
      VUODEN PAINOPISTEALUEET, TOTEUTETTAVAT TAVOITTEET JA ENNAKOITAVAT TULOKSET
      Toimen tarkoituksena on kattaa koordinoidun eurooppalaisen eläinsuojeluverkoston perustaminen, jota toivottiin eläinten hyvinvointia koskevan toimintasuunnitelman 2006–2012 arviointia koskevassa Euroopan parlamentin päätöslauselmassa (PE 430.922 v02-00, A7-0053/2010). Tarkoituksena on toteuttaa tehtävät, joihin viitataan 28. lokakuuta 2009 annetussa komission tiedonannossa eläinten hyvinvointia koskevien tuotemerkintöjen vaihtoehdoista ja eläinten suojelun ja hyvinvoinnin viitekeskusten eurooppalaisen verkon perustamisesta (KOM(2009) 0584).
      TÄYTÄNTÖÖNPANOTOIMEN KUVAUS JA TAVOITTEET
      Tavoite 1:– perustetaan teknisten, tieteellisten ja koulutusresurssien eläinsuojeluverkosto, joka on riippumaton ja joka heijastaa unionin maantieteellistä ja kulttuurista monimuotoisuutta.
      Tavoite 2:– kerätään ja analysoidaan olemassa olevaa tietoa EU-lainsäädännön tiettyjen esimerkkien osalta tieteellisesti hyväksytyllä menetelmällä tavoitteena tarkastella, miten lainsäädäntöä on täytäntöönpantu eri puolilla unionia, ja arvioida suunniteltujen toimien tehokkuutta.
      Tavoite 3:– EU-lainsäädännön tiettyjen esimerkkien mukaisesti kehitetään ja täytäntöönpannaan strategioita, jotka perustuvat tiedon kulkemiseen toimivaltaisille viranomaisille ja sidosryhmille lainsäädännön täytäntöönpanotason parantamiseksi.
      Tavoite 4:– pilottihankkeessa käytettyjen erilaisten tietostrategioiden vaikutusten seuranta, raportointi ja analysointi sekä eläinten suojelun ja hyvinvoinnin viitekeskusten verkon toteutettavuutta ja sille myönnettävälle unionin tuelle mahdollisesti asetettavia edellytyksiä koskevat suositukset.
      TÄYTÄNTÖÖNPANO
      Täytäntöönpanossa käytetään suoraa keskitettyä hallinnointia.
      EHDOTUSPYYNTÖJEN/SUORAN SOPIMUKSEN AIKATAULU JA SUUNTAA-ANTAVA KOKONAISMÄÄRÄ
      Ehdotuspyyntö, jonka arvo on 1 000 000 EUR, julkaistaan vuoden 2012 toisella neljänneksellä.
      Pilottihanke on toteutettava 12 kuukauden kuluessa avustussopimuksen allekirjoittamisesta.
      YHTEISRAHOITUKSEN ENIMMÄISMÄÄRÄ
      Tukikelpoisten kustannusten yhteisrahoitettava enimmäismäärä vaihtelee sen mukaan, missä jäsenvaltiossa edunsaajien kotipaikka on.
      
                  —
               
               
                  Edunsaajille, joiden kotipaikaksi on rekisteröity jäsenvaltio, jonka ostovoimakorjattu BKT asukasta kohti on enintään 50 prosenttia EU:n vuoden 2010 asukasta kohti lasketusta BKT:sta, yhteisrahoitusosuus on enintään 85 prosenttia (Bulgaria, Romania).
               
            
                  —
               
               
                  Edunsaajille, joiden kotipaikaksi on rekisteröity jäsenvaltio, jonka ostovoimakorjattu BKT asukasta kohti on yli 50 prosenttia mutta enintään 100 prosenttia EU:n vuoden 2010 BKT:sta, yhteisrahoitusosuus on enintään 75 prosenttia (Tšekki, Viro, Kreikka, Kypros, Unkari, Malta, Puola, Portugali, Slovenia ja Slovakia.
               
            Muille edunsaajille EU:ssa yhteisrahoitusosuus on enintään 50 prosenttia.
      TÄRKEIMMÄT VALINTA- JA MYÖNTÄMISPERUSTEET
      
         Tärkeimmät valintaperusteet
      
      Hakijoilla on oltava kestävät ja riittävät rahoituslähteet, jotta ne kykenevät jatkamaan toimintaansa tuetun toimen toteuttamisen ajan ja osallistumaan sen rahoitukseen.
      Hakijoilla on oltava riittävä ammatillinen tutkintotaso ja pätevyys ehdotetun toimen toteuttamiseen. Hakijoiden on toimitettava näyttö osaamisestaan ja kokemuksestaan asiaankuuluvilla aloilla, erityisesti eläinten hyvinvointia koskevan soveltavan tutkimuksen ja/tai ammatillisen koulutuksen alalla.
      
         Tärkeimmät valintaperusteet
      
      
                  —
               
               
                  Toimintamallin tarkoituksenmukaisuus (15 %)
               
            
                  —
               
               
                  Tehtävien ja sidosryhmien osallistumisen organisointi (25 %)
               
            
                  —
               
               
                  Hankkeen kiinnostavuus Euroopan tasolla ja kerrannaisvaikutukset (30 %)
               
            
                  —
               
               
                  Hankkeen tehokkuus ja kustannustehokkuus (30 %).
               
            OIKEUDELLINEN SITOUMUS
      Kirjallinen sopimus